Document ID: 31985D0024

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 5ης Δεκεμβρίου 1984
σχετικά με την πραγματοποίηση της μεταρρύθμισης των γεωργικών διαρθρώσεων στο Ηνωμένο Βασίλειο, σύμφωνα με τις οδηγίες του Συμβουλίου 72/159/ΕΟΚ και 75/268/ΕΟΚ
(Το κείμενο στην αγγλική γλώσσα είναι το μόνο αυθεντικό)
(85/24/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/159/ΕΟΚ του Συμβουλίου της 17ης Απριλίου 1972 σχετικά με τον εκσυγχρονισμό των γεωργικών εκμεταλλεύσεων (1), όπως τροποποιήθηκε τελευταία από την οδηγία 84/513/ΕΟΚ (2), και ιδίως το άρθρο 18 παράγραφος 3,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες περιοχές (3), όπως τροποποιήθηκε τελευταία από την οδηγία 82/786/ΕΟΚ (4), και ιδίως το άρθρο 13,
Εκτιμώντας:
ότι η κυβέρνηση του Ηνωμένου Βασιλείου ανακοίνωσε, σύμφωνα με το άρθρο 17 παράγραφος 4 της οδηγίας 72/159/ΕΟΚ, τις ακόλουθες κανονιστικές και διοικητικές διατάξεις:
- καταστατική πράξη (Statutory Instrument) αριθ. 618 του 1984 για τις ρυθμίσεις του 1984 σχετικά με την ανάπτυξη της γεωργίας και της δενδροκηπευτικής καλλιέργειας (τροποποίηση),
- καταστατική πράξη (Statutory Instrument) αριθ. 619 του 1984 για το πρόγραμμα του 1984 σχετικά με τις ενισχύσεις που χορηγούνται στη γεωργία και τη δενδροκηπευτική καλλιέργεια (τροποποίηση),
- καταστατική πράξη (Statutory Instrument) αριθ. 620 του 1984 για τις ρυθμίσεις του 1984 σχετικά με την ανάπτυξη των εκμεταλλεύσεων και της δενδροκηπευτικής καλλιέργειας (τροποποίηση),
- απόφαση σχετικά με το νέο καθορισμό του συγκρίσιμου εισοδήματος για το 1984·
ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, και με το άρθρο 13 της οδηγίας 75/268/ΕΟΚ, η Επιτροπή πρέπει να αποφανθεί εάν, σε συνάρτηση με τη συμφωνία των κανονιστικών και διοικητικών διατάξεων που ανακοινώθηκαν στις προαναφερθείσες οδηγίες και λαμβάνοντας υπόψη τους στόχους αυτών καθώς και τον απαραίτητο δεσμό μεταξύ των διαφόρων μέτρων, συγκεντρώνονται οι όροι οικονομικής συμμετοχής της Κοινότητας·
ότι οι προαναφερθείσες κανονιστικές και διοικητικές διατάξεις ανταποκρίνονται στους όρους και στο στόχο των οδηγιών 72/159/ΕΟΚ και 75/268/ΕΟΚ·
ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων όσον αφορά τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι κανονιστικές και διοικητικές διατάξεις που ανακοινώνονται στις εκτιμήσεις και αφορούν την εφαρμογή, στο Ηνωμένο Βασίλειο, των οδηγιών 72/159/ΕΟΚ και 75/268/ΕΟΚ πληρούν τους όρους οικονομικής συμμετοχής της Κοινότητας στην κοινή δράση, η οποία αναφέρεται στο άρθρο 15 της οδηγίας 72/159/ΕΟΚ και στο άρθρο 13 της οδηγίας 75/268/ΕΟΚ.
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 5 Δεκεμβρίου 1984.

Labels: 18
15
19
6